Will Elder

Dissegnator.
Wolf Eisenberg a l'era nassù ai 22 dë stèmber dël 1921 ant ël Bronx, a New York.
A l'ha partissipà a lë sbarch an Normandìa e peui a la liberassion ëd Colònia.
Apress la sconda guèra mondial a l'ha cangià sò nòm an Will Elder.

Tornà ant jë Stat Unì, a l'ha colaborà a d'arviste dl'oror e dël crìmen.
Dël 1952, con sò somà Harvey Kurtzman, a l'ha creà Mad, arvista dla contra-coltura merican-a, ch'a anciarmrà e a l'avrà d'anfluensa ansima a 'd generassion d'autor ëd fumèt.
Sempe con Kurtzman, a travaja për Humbug e Help!
Ij doi a creo ël përsonage idealista ëd Goodman Beaver.

Ij doi cambrada a travajo peui për la stampa ëd Hugh Hefner, an particolar për Playboy: ambelessì a creo ël përsonage ëd fumèt Little Annie Fanny, na trasposission fomnin-a ëd Goodman Beaver.

Will Elder a l'é stàit ëstranomà da 'n sò colega ël frel Marx dël dissegn umorìstich.
A l'é mòrt ai 15 ëd maj dël 2008.

Elder, Will